Alkonyati Istentisztelet

*2018. január 14.*

Szokásos kezdet

*Áldott a mi Istenünk, öröktől fogva, most és mindenkor és örökkön-örökké!*

Amen.

Dicsőség néked, Istenünk, dicsőség néked!

Mennyei Király, Vigasztaló, igazságnak Lelke, ki mindenütt jelen vagy és mindeneket betöltesz, minden jónak kútfeje és az életnek megadója, jöjj el, és lakozzál mibennünk, és tisztíts meg minket minden szennytől, és üdvözítsd, Jóságos, a mi lelkünket!

Szent Isten, szent Erős, szent Halhatatlan irgalmazz nekünk! *(Háromszor)*

Dicsőség az Atyának és Fiúnak és Szentléleknek, most és mindenkor és örökkön-örökké! Amen.

Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!

Uram, irgalmazz! Uram, irgalmazz! Uram, irgalmazz!

Dicsőség az Atyának és Fiúnak és Szentléleknek, most és mindenkor és örökkön-örökké! Amen.

Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vigy minket kísértésbe, de szabadíts meg a gonosztól!

*Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön-örökké!*

Amen.

Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz!

Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz!

Dicsőség az Atyának és Fiúnak és Szentléleknek, most és mindenkor és örökkön-örökké! Amen.

Jertek imádjuk a mi királyunkat és Istenünket!

Jertek imádjuk Krisztust, a mi királyunkat és Istenünket!

Jertek boruljunk le és imádjuk magát Jézus Krisztust, a mi királyunkat, Urunkat és Istenünket!

103. zsoltár

Áldjad én lelkem az Urat, / Uram Istenem! fölötte fölséges vagy, dicsőségbe és ékességbe öltöztél, - világossággal, mint köntössel körül vagy öltve, / kiterjesztvén az eget, mint sátorfödelet; - ki befödöd vizekkel annak felső részeit, / ki a felhőt szekereddé teszed, ki a szelek szárnyain jársz; - ki angyalaidat szélvésszé teszed, / és szolgáidat égető tűzzé; - ki a földet állandóságra alapítottad, / hogy nem fog ingadozni örökkön-örökké. - A vízmélység öltözet gyanánt födte azt; / a hegyeken vizek állottak. - A te feddésed elől elfutottak; / mennydörgésed szavától megijedtek. - A hegyek fölemelkedtek, a völgyek alászállottak / azon helyre, melyet nekik alapítottál. - Határt vontál, melyet nem fognak átlépni, / s nem térnek vissza a földet elborítani. - Ki forrásokat fakasztasz a völgyekben, / a hegyek között folynak a vizek. - Iszik azokból minden mezei vad; / azok után lihegnek szomjúságukban a vadszamarak. - Azok mellett lakoznak az égi madarak; / a kősziklák közül szózatot adnak. - Ki megöntözöd a hegyeket onnan felől; / a te műveid gyümölcséből megelégíttetik a föld. - Ki szénát teremtesz a barmoknak, / és veteményt az emberek szolgálatára, - hogy kenyeret termessz a földből, / és bor vidámítsa föl az ember szívét; - hogy olajjal derítse föl orcáját, / és a kenyér erősítse meg az ember szívét. - Jóllaknak a mező fái, és a Libanon cédrusai; / melyeket ültetett. - Ott fészkelnek a madarak, / a gólya háza fő azok között. - A magas hegy a szarvasok, / a kőszikla a sündisznók menedéke. - A holdat időmértékül teremté; / a nap tudja lenyugvását. - Sötétséget parancsolsz és éj van, / mely alatt mind kimennek az erdei vadak, - az oroszlán ordító kölykei. / hogy ragadozzanak, és az Istentől magoknak eledelt keressenek. - Fölkel a nap és összegyűlnek, / és hajlékaikba helyezkednek. - Kimegy az ember munkájára / és dolgára napestig. - Mely igen fölségesek a te műveid, Uram! / mindeneket bölcsességgel cselekedtél; mi a földet betölti, mind a te jószágod. - Ez a nagy és tágas öblű tenger, ott az úszók, melyeknek száma nincs, / a kicsiny állatok a nagyokkal; - Ott járnak a hajók, / a cethal, melyet alkottál, hogy játsszék abban. - Mindnyájan tőled várják, / hogy eledelt adj nekik idejében. - Te adván nekik, gyűjtenek; / fölnyitván kezedet, minden betelik jóval. - De ha elfordítod arcodat, megrémülnek; / ha elveszed lélegzetüket, elfogynak és a porba visszatérnek. - Beléjük bocsátván leheletedet, fölélednek; / és megújítod a föld színét. - Legyen az Úré a dicsőség mindörökké. / Az Úr örülni fog alkotmányaiban; - ki letekint a földre, és megrendíti azt; / ki a hegyeket megérinti és füstölögnek. - Énekelni fogok az Úrnak életemben, / dicséretet mondok az én Istenemnek, valamíg leszek. - Legyen kellemes neki az én beszédem; / én pedig az Úrban fogok gyönyörködni. - Fogyjanak el a bűnösök a földről és a gonoszok, úgy, hogy ne legyenek; / áldjad én lelkem az Urat.

Dicsőség az Atyának és Fiúnak és Szentléleknek, most és mindenkor és örökkön-örökké! Amen

Alleluja, Alleluja, Alleluja, dicsőség néked, Isten. *(Kétszer recitálva, harmadszor énekelve)*

Békesség ekténia

*Békességben könyörögjünk az Úrhoz!*

Uram, irgalmazz!

*A mennyei békéért és lelkünk üdvösségéért könyörögjünk az Úrhoz!*

Uram, irgalmazz!

*Az egész világ békességéért, Isten szentegyházainak jólétéért és mindnyájunk egyesítéséért könyörögjünk az Úrhoz!*

Uram, irgalmazz!

*Ezen szent hajlékért s mindazokért, kik ide hittel, buzgósággal és istenfélelemmel járnak, könyörögjünk az Úrhoz!*

Uram, irgalmazz!

*Szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), a tisztes áldozópapságért, a Krisztus-szerinti segédlő papságért, az egész egyházi rendért és a népért könyörögjünk az Úrhoz!*

Uram, irgalmazz!

*Ezen városért (községért), minden városért, községért és vidékért, s az azokban lakó hívekért könyörögjünk az Úrhoz!*

Uram, irgalmazz!

*A levegőnek kedvező mérsékletéért, a föld terményeinek bőségéért és békességes időkért könyörögjünk az Úrhoz!*

Uram, irgalmazz!

*A hajózókért, utazókért, betegekért, fáradozókért, foglyokért s ezek szabadulásáért könyörögjünk az Úrhoz!*

Uram, irgalmazz!

*Hogy mentsen meg minket minden aggódástól, haragtól és szükségtől, könyörögjünk az Úrhoz!*

Uram, irgalmazz!

*Oltalmazz, ments meg, könyörülj és őrizz meg minket, Isten, a te kegyelmeddel!*

Uram, irgalmazz!

*Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!*

Néked Uram!

*Mert téged illet minden dicsőség, tisztelet és imádás, Atya és Fiú és Szentlélek, most és mindenkor és örökkön-örökké.*

Amen.

Uram, tehozzád

*2. hang*

Uram, tehozzád kiáltok, / hallgass meg engem; / figyelmezz imádságom hangjára, / midőn tehozzád kiáltok; /’ hallgass meg engem, Uram!

Igazodjék fel az én imádságom, / mint a tömjénfüst a te színed elé; / kezeimnek fölemelése / esti áldozat gyanánt. /’ Hallgass meg engem, Uram!

*2. hang. Minta: Midőn...*

Midőn / isteni rendelkezésre a világi gondokat bölcsen elhagytad, / és az önmegtagadás fáradságos gyakorlására vonultál vissza, atyánk, // akkor / az Úr iránti szeretet tüzétől hevítve / a járhatatlan pusztában szí­vesen telepedtél le, / az erényekben kitartva a szenvedélyeket elpusztítot­tad, /’ és angyali módon éltél.

Ifjú korodtól / kerültél minden emberi társaságot, / és elsőként vo­nultál vissza a pusztába, / minden remetét megelőzve, / és egész életed során ismeretlen maradtál, Pál atyánk, // de Antal, / Isten rendelkezése folytán / rád talált, mint a rejtett kincsre, /’ és világszerte ismertté tett.

Rendkívüli / életed folyamán, ó Szent Pál, / vadállatok között laktál, / és egy madár látott el élelemmel, / Isten rendelkezése folytán, // s mi­dőn / a rád talált Nagy Antal remete meglátta ezt, / Istent, az egész világ Gondviselőjét és Urát /’ álmélkodva magasztalta.

*Kunyhós János énekversei. Ugyanarra.*

Midőn / isteni rendelkezésre a világ élvezetei közül örömest elmene­kültél, / akkor a keskeny utat többre becsülted a szélesnél, / a göröngyöst és fáradságost. // Eljutottál / a lelki gyakorlatok helyére, / s ott magadra öltötted a szent öltözetet, / minden szenvedélyt levetve, s elhagyva, /’ Istenben boldog atyánk!

Krisztus / szeretetétől áthatva, atyánk, / idegen életre, rendkívüli vi­selkedésre szántad el magad. / Az ő kimondhatatlan szegénységét meg­kedvelted, / és állhatatosan szüleid küszöbe előtt tartózkodtál, / fohász­kodva és sanyargatva magadat. // Ezért / beteltél kegyelmi ajándékokkal, / és elveszíthetetlen gazdagságot /’ örököltél a mennyekben.

Kezedbe vetted / a szent evangéliumot, / és annak tanítását be is tartottad, / családi vagyonodról lemondtál, / életedet könnyhullatással, szükségben töltötted, szentéletű. // Azért / most isteni vigasztalást / és örökös boldogságot élvezel, /’ Isten által megdicsőített János atya.

*Dicsőség... 2. hang. Kunyhós Jánosé.*

Elhagytad a világot, és ami abban van, / az Evangéliumot kezedbe vetted, / és azt követve az evangélium szerint is éltél. / Kunyhóban tar­tózkodtál, mint titokzatos paradicsomkertben, szentéletű. / A test szigorú sanyargatásával megölted a halandókat megölő sárkányt. / Azért most a mennyekben tartózkodsz, / boldog János atya. /’ Kérj nekünk nagy irgal­mat!

*Most és... Istenszülő-ének. Minta: Midőn téged, üdvözítő...*

Üdvözlégy / napfényű csillag! / Üdvözlégy, minden szépség forrása! / Üdvözlégy, a körülhatárolhatatlan Istennek befogadója / s a halhatat­lanság kalászának sarjadzója! // Üdvözlégy, / szent edény, nagyfényű kapu! / Üdvözlégy, ősszüleink átkának megszüntetője, / te, aki a javak közvetítője vagy, /’ szeplőtelen Szűz!

Enyhe világossága

*Bölcsesség igazhívők!*

Enyhe világossága, / a szent és boldog, / és halhatatlan / mennyei Atya isteni dicsőségének, / Jézus Krisztus! / Eljövén a Napnak lenyugvásához / és látván az esteli fényt; / áldjuk az Atyát / s a Fiút, és a Szentlélek Istent! / Mert te méltó vagy, / hogy minden időben, / szent hangon énekeljünk tenéked, / Isten fia, / ki éltet adsz a világnak; /’ miért is ez a világ dicsőít téged.

*Figyelmezzünk! Békesség † mindnyájatoknak! Bölcsesség, figyelmezzünk!*

*Prokimen: Íme, most áldjátok az Urat, / ti az Úr minden szolgái.*

Add Urunk

*4. hang; dallama: Elcsodálkozott József.*

Add Urunk, hogy ez estén / minden bűntől megőrizzük magunkat. / Áldott vagy te, Urunk, atyáinknak Istene; / dicséretes és dicsőséges a te neved mindörökké. Amen. / Legyen, Uram, a te kegyelmed rajtunk, / amint tebenned bíztunk. / Áldott vagy te, Urunk, / taníts meg minket a te igazságaidra. / Áldott vagy te, Uralkodó, / oktass bennünket a te igazságaidra. / Áldott vagy te, Szent, / világosíts meg minket a te igazságaiddal. / Uram, a te kegyelmed örökké, / kezeid munkáit meg ne vesd. / Téged illet a dicséret, / téged illet az ének. / Téged illet a dicsőség, / Atya és Fiú és Szentlélek, / most és mindenkor /’ és örökkön-örökké. Amen.

*Teljesítsük esti könyörgésünket az Úrhoz!*

Uram, irgalmazz!

*Oltalmazz, ments meg, könyörülj és őrizz meg minket, Isten, a te kegyelmeddel!*

Uram, irgalmazz!

*Hogy ezen egész estét tökéletesen, szentül, békességben és vétek nélkül töltsük el, kérjük az Úrtól!*

Add meg, Uram!

*A békesség angyalát, a hűséges vezetőt, lelkünk és testünk őrzőjét kérjük az Úrtól!*

Add meg, Uram!

*Bűneink és vétségeink bocsánatát és elengedését kérjük az Úrtól!*

Add meg, Uram!

*Jókat és hasznosakat lelkünknek és a világnak békességet kérjünk az Úrtól!*

Add meg, Uram!

*Hogy életünknek hátralevő részét békében és bűnbánatban töltsük, kérjük az Úrtól!*

Add meg, Uram!

*Hogy életünket keresztény módon, gyötrelem és szégyen nélkül végezzük be, s hogy Krisztus félelmetes ítélőszéke előtt jó feleletet adjunk, kérjük az Úrtól!*

Add meg, Uram!

*Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!*

Néked, Uram!

*Mert jóságos és emberszerető Isten vagy és téged dicsőítünk, Atya és Fiú és Szentlélek, most és mindenkor s örökkön-örökké.*

Amen.

*Békesség mindnyájatoknak!*

És a te lelkednek!

*Fejeteket hajtsátok meg az Úrnak!*

Néked, Uram!

*Legyen áldott és dicsőített a Te országod hatalma, Atya és Fiú és Szentlélek, most és mindenkor és örökkön-örökké!*

Amen.

Előverses sztichirák

Mint a tékozló fiú jöttem hozzád **ke**gyelmes, / és leborulván e**lőt**ted, kérlek, / fogadj be engem, **Is**tenem, / mint szolgá**id** egyikét, /’ és könyörülj rajtam, **ó** Emberszerető!

Mint aki a gonosztevők kö**zé** jutott, / és **meg**sebesült, / úgy estem el én is a sok bűn ter**he** alatt, / és lelkem meg van **se**besülve. / Hová meneküljek én, bű**nös** ember? / Csak egyedül hozzád, lelkünk ke**gyes** Orvosa. /’ Áraszd reám Isten a **te** nagy kegyelmedet!

Dicsőség néked Krisz**tus** Isten, / apostolok **di**csekvése / és a vértanúk **ö**röme, /’ kik hirdették az egyvaló**sá**gú Háromságot.

*Dicsőség... 6. hang.*

Tiszteletreméltó atya! / Az egész földre elhatott a te erényeid híre, / és ezáltal fáradozásaidnak a mennyekben találtad meg megérdemelt ju­talmát. / A démonsereget elűzted / és eljutottál az angyali rendekhez, / kiknek életét szeplőtelenül követted. / S mivel Krisztus Istenünk előtt szavad van, /’ kérj tőle békét a mi lelkünknek.

*Most és. 6. hang*

Arkangyal szavával énekel**jük**, ó hívek, / a mennye**i** palotát / és a valóban le**pe**csételt ajtót: / Üdvözlégy tiszta**sá**gos Szűz, / kitől megtestesült mindnyájunk Üd**vö**zítője, / a mi Életa**dónk** és Istenünk, / fegyverezd le a te hatalmas kezeddel, Tisz**ta**ságos, / a mi kínzóinkat és istentelen el**le**neinket, /’ ki bizodalma vagy **a** keresztényeknek.

Most bocsásd el Uram

Most bocsásd el, Uram, / a te szolgádat / a te igéd szerint békességben, mert látták szemeim / a tőled küldött Üdvözítőt, / kit rendeltél minden népek színe elé, világosságul a pogányoknak / megvilágosítására, /’ és dicsőségül a te népednek, Izraelnek.

Szent Isten, szent Erős, szent Halhatatlan irgalmazz nekünk! *(Háromszor)*

Dicsőség az Atyának és Fiúnak és Szentléleknek, most és mindenkor és örökkön-örökké! Amen.

Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!

Uram, irgalmazz! Uram, irgalmazz! Uram, irgalmazz!

Dicsőség az Atyának és Fiúnak és Szentléleknek, most és mindenkor és örökkön-örökké! Amen.

Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vigy minket kísértésbe, de szabadíts meg a gonosztól!

*Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön-örökké!*

Amen.

Tropárok

*4. hang. Minta: Hamar előzz meg...*

Gyermekkorodtól fogva forrón megszeretvén az Urat, / a világot el­hagytad, / és ami a világé, megvetetted, / és a legszebb önmegtagadás­ban éltél, / kunyhódat szüleid ajtaja előtt építvén föl, / és az ördögök csábításait legyőzted, boldogságos. / Ezért téged, János, /’ Krisztus mél­tóképpen meg is dicsőített.

*Dicsőség. Most és. 4. hang*

A templom szentélyében **ne**velkedett, / hittel, bölcsességgel és szeplőtelen tisztasággal felé**ke**sített Szűznek / Gábor főangyal a mennyből **ho**zott csókot / és ilyen **kö**szöntést: / Üdvözlégy **leg**áldottabb, / üdvözlégy **leg**dicsőbb Szűz, /’ Úr **van** teveled!

Ekténia

*Könyörülj rajtunk, Isten, a te nagy irgalmasságod szerint, kérünk téged, hallgass meg minket és könyörülj!*

Uram, irgalmazz! Uram, irgalmazz! Uram, irgalmazz!

*Könyörögjünk még szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), lelkiatyáinkért s Krisztusban minden atyánkfiáért!*

Uram, irgalmazz! Uram, irgalmazz! Uram, irgalmazz!

*Könyörögjünk még az itt jelenlévő s tőled nagy és bő kegyelmeket váró népért, a mi jótevőinkért és minden igazhitű keresztényért!*

Uram, irgalmazz! Uram, irgalmazz! Uram, irgalmazz!

*Mert irgalmas és emberszerető Isten vagy, és téged dicsőítünk, Atya és Fiú és Szentlélek, most és mindenkor s örökkön-örökké.*

Amen.

Elbocsátó

*Bölcsesség!*

Ki a keruboknál tiszteltebb és a szeráfoknál hasonlíthatatlanul dicsőbb vagy, ki az Istent, az Igét sérülés nélkül szülted, téged valóságos Istenszülő magasztalunk!

*Dicsőség neked, Krisztus Istenünk, a mi reménységünk, dicsőség néked!*

Dicsőség az Atyának és Fiúnak és Szentléleknek, most és mindenkor és örökkön-örökké. Amen. Uram, irgalmazz! Uram, irgalmazz! Uram, irgalmazz! Adj áldást uram!

*(A pap az elbocsátó imádságot mondja.)*

Amen.

*Az Úr áldása reátok az ő kegyelmével és emberszeretetével mindig, most és mindenkor és örökkön-örökké!*

Amen.